Bente Scavenius

Bente Christina Brønnum Scavenius (født 12. december 1944 i Stockholm) er mag.art. i kunsthistorie, kunstkritiker og forfatter. 

Scavenius er datter af godsejer Carl Christian Brønnum Scavenius og blev mag.art. i 1981. Hun har undervist på Københavns Universitet og Aarhus Universitet og skrevet en lang række bøger om kunsthistorie. Hun sidder i bestyrelsen for Kunstforeningen GL STRAND og er formand for bestyrelsen for Oluf Høst Museet.

Hun har været kunstkritiker ved bl.a. Frederiksborg Amts Avis, Det Fri Aktuelt, Politiken og Dagbladet Børsen. Bente Scavenius er kendt som kunstformidler bl.a. på tv, og for sin formidling er hun tildelt Rosenkjærprisen og N.L. Høyen medaljen.

Hun har været stiftsdame i Vallø Stift, men blev gift med skuespilleren Joen Bille. Hun er søster til teaterhistorikeren, mag.art. Alette Scavenius. 

Hun har været medlem af bestyrelsen for Topdanmarkfonden siden 2008, medlem af bestyrelsen for Oluf Høst Museet siden 1997 (formand siden 2003), medlem af bestyrelsen i Ludvig og Sara Elsass' Fond siden 1997, formand for Kunstforeningen GL STRANDs Venner siden 1996, medlem af Betonelementpriskomitéen siden 1994, medlem af bestyrelsen, Overretssagfører L. Zeuthens Mindelegat siden 1990, næstformand i Kunstforeningen GL STRAND siden 1990,, medlem af bestyrelsen, Martha og Poul Rene Gauguins Fond siden 1986, medlem af Kanonudvalget i 2006, tidligere medlem af Kulturrådet for Børn, 2000-03, Miljøministeriets repræsentant i bestyrelsen for Liselund Gl. Slot, 1994-2002, medlem af bestyrelsen, Danmarks Nationalbanks Jubilæumsfond af 1968 1995-2001, konsulent siden 2001, medlem af undervisningsministeriets Musiske Udvalg, 1994-96, medlem af Foreningen af Danske Kunstkritikere 1987-94, medlem af bestyrelsen for Møbelfabrikantforeningens Fond, Møbelprisen 1981-84, medlem af Rønnekamps Legatudvalg 1983-89 samt censor i Kunsthistorie og Visuel Kultur siden 1987.

Udmærkelser 
 Ridder af Dannebrog, 2. januar 2012.
 N.L. Høyen Medaljen, 2004
 Ingeniør B Sunds kulturpris, 2003
 Ole Haslunds Hæderslegat, 2002
 Den Danske Publicistklubs jubilæumslegat, 1997
 Ørelæge Valdemar Klein og Hustru Læge Johanne Kleins Legat, 1998
 Møn-Prisen, 1995
 Rosenkjærprisen, 1992
 Danmarks kandidat til Europas Kvinders Pris, 1994
 H.K.H. Prinsens Fond, 1991
 Ole Haslunds Kunstnerfond, 1984

Bibliografi (udvalg) 
 Fremsyn – snæversyn (1983)
 At læse billeder (1989)
 Den Frie Udstilling i 100 år (1991)
 Se på verdenskunst i Danmark (1993)
 Fredensborg Slotshave (1997)
 Guldalderhistorier (1998)
 Den lille billedkunst (1999)
 Hammershøis København (2003)
 Verdenskunst i Danmark (2004)
 Danmarks dejligste haver (2008)
 Liselund – Den fortryllede have på Møn (2010)
 Forfald og genrejsning, i: Ulla Kjær, Bente Scavenius og Christine Waage Rasmussen: Fredensborg Slot og slotshave, 2013
 Mit livs billeder'' (2022)

Dertil kommer introduktioner til konkrete kunstudstillinger samt bidrag til en række bøger.

Kilder 
 Bente Scavenius i KVINFOs Ekspertdatabase

Kunsthistorikere fra Danmark
Faglitterære forfattere fra Danmark
Kanonudvalgsmedlemmer
Bente
Danskere i 1900-tallet
Danskere i 2000-tallet
Danskere født i Sverige
Personer fra Stockholm
Personer i Kraks Blå Bog
Kunstkritikere fra Danmark
Modtagere af Rosenkjærprisen
Riddere af Dannebrog
Dansksprogede forfattere fra Danmark
Modtagere af Ole Haslunds Kunstnerfonds legat
Modtagere af Klein-prisen